Առհասարակ, դեմոգրաֆիկ խոշոր փոփոխությունները լինում են կամ բնաջնջման հետևանքով, կամ մասսայական և երկարատև միգրացիաների հետևանքով։ Օրինակ` Ղարաբաղում դեմոգրաֆիկ վիճակը փոխվում էր, որովհետև այնտեղ 70 տարի (sic!) շարունակ լցնում էին ադրբեջանցիներ և հակառակը` այնտեղից հանում էին հայեր։ Արևելյան Հայաստանում հայերի դեմոգրաֆիկ վիճակը կտրուկ վատացավ Շահ Աբասի կազմակերպած տեղահանությունից հետո (իսկ մինչ այդ ու դրանից հետո էլ վատացել էր բնաջնջումների ու պատերազմների մի երկարատև շարքի հետևանքով)։ Հետո այդ դեմգրաֆիկ վիճակը էլի մի քիչ լավացավ նույն Իրանից մի քանի տասնյակ հազար հայ հետ բերելով և այլն։ Օրինակները շատ են։